b'\n_START_ARTICLE_\nMichel Tel\xc3\xb3\n_START_SECTION_\nBiografie\n_START_PARAGRAPH_\nDe\xc8\x99i a fost n\xc4\x83scut \xc3\xaen statul Paran\xc3\xa1, Tel\xc3\xb3 tr\xc4\x83ie\xc8\x99te \xc3\xaen Campo Grande, Mato Grosso do Sul. Din primii ani, Tel\xc3\xb3 \xc8\x99i-a dedicat via\xc8\x9ba muzicii. Cariera sa artistic\xc4\x83 a \xc3\xaenceput \xc3\xaen 1987 atunci c\xc3\xa2nd, la v\xc3\xa2rsta de \xc8\x99ase ani, a interpretat primul s\xc4\x83u solo \xc3\xaen corul \xc8\x99colii sale, c\xc3\xa2nt\xc3\xa2nd \xe2\x80\x9eMy dear, old man, my friend\xe2\x80\x9d, o pies\xc4\x83 de Roberto Carlos \xc8\x99i Carlos Erasmo.\n_START_SECTION_\nVia\xc8\x9ba personal\xc4\x83\n_START_PARAGRAPH_\nP\xc4\x83rin\xc8\x9bii s\xc4\x83i, Aldo \xc8\x99i Nina Tel\xc3\xb3 au stramo\xc8\x99i italieni, de\xc8\x9bin o brut\xc4\x83rie, \xc8\x99i au 3 copii. Michel este cel mai mic dintre fra\xc8\x9bi. Tel\xc3\xb3 are un apartament \xc3\xaen S\xc3\xa3o Paulo, un apartament \xc3\xaen Passo Fundo \xc8\x99i unul \xc3\xaen Rio Grande do Sul. Dup\xc4\x83 spusele sale, \xc3\xae\xc8\x99i dore\xc8\x99te s\xc4\x83 cumpere o cas\xc4\x83 \xc3\xaen Constan\xc8\x9ba (Rom\xc3\xa2nia). \xc3\x8en anul 2008 s-a c\xc4\x83s\xc4\x83torit cu manechinul Ana Carolina Lago. La \xc3\xaenceputul anului 2012, dup\xc4\x83 3 ani de c\xc4\x83snicie, au divor\xc8\x9bat de comun acord. Motivul invocat de Carol Lago: _NEWLINE_\xe2\x80\x9eLipse\xc8\x99te des de acas\xc4\x83, fiind tot timpul \xc3\xaenconjurat de fane. A \xc3\xaenceput s\xc4\x83 m\xc4\x83 neglijeze.\xe2\x80\x9d\n_START_SECTION_\nMichel  Tel\xc3\xb3 \xc3\xaen Rom\xc3\xa2nia\n_START_PARAGRAPH_\nPe data de 18 August \xc3\xaen jurul orei 22:00 c\xc3\xa2nt\xc4\x83re\xc8\x9bul Michel Tel\xc3\xb3 ajunge pe aeroportul Otopeni, el trebuind s\xc4\x83 concerteze a doua zi, la Mamaia, \xc3\xaen Clubul Princess. _NEWLINE_\xe2\x80\x9eNu \xc8\x99tiu prea multe despre Rom\xc3\xa2nia. \xc8\x98tiu \xc3\xaens\xc4\x83 c\xc4\x83 oamenilor de aici le place foarte mult muzica mea \xc8\x99i c\xc4\x83 \xc3\xaemi apreciaz\xc4\x83 muzica. Vreau s\xc4\x83 cunosc \xc8\x9bara, s\xc4\x83 m\xc4\x83 plimb pe aici!\xe2\x80\x9d_NEWLINE_ a spus c\xc3\xa2nt\xc4\x83re\xc8\x9bul imediat ce a cobor\xc3\xa2t din avion. Apoi s-a retras la un hotel de 5 stele unde \xc8\x99i-a petrecut noaptea.\n_START_SECTION_\nConcertul\n_START_PARAGRAPH_\nOrganizatorii concertului au aproximat la un num\xc4\x83r de 5000 de fani care s\xc4\x83 asiste la show. \xc3\x8ens\xc4\x83 \xc3\xaen loc de 5 mii, la spectacol au asistat aproximativ 15 mii de spectatori, de toate v\xc3\xa2rstele. Tel\xc3\xb3 a reu\xc8\x99it s\xc4\x83 ridice publicul \xc3\xaen picioare cu melodiile sale, \xc3\xaen special cu piesa \xe2\x80\x9eAi Se Eu Te Pego" \xc8\x99i cu piesa Bara Bara, artistul zic\xc3\xa2nd despre aceasta: _NEWLINE_\xe2\x80\x9e\xc3\x8en Brazilia, Bara Bere nu \xc3\xaenseamn\xc4\x83 nimic. Dar aici, \xc3\xaen Rom\xc3\xa2nia, Bere, \xc3\xaenseamn\xc4\x83 ceva!\xe2\x80\x9d_NEWLINE_ Spre finalul concertului, Tel\xc3\xb3 a chemat pe scen\xc4\x83 o feti\xc8\x9b\xc4\x83 de 9 ani, pe nume Ioana, care \xc3\xaei \xc8\x99tia toate melodiile. _NEWLINE_\xe2\x80\x9eNu pot s\xc4\x83 cred! \xc3\x8emi \xc8\x99tie toate melodiile! Cred m-am \xc3\xaendr\xc4\x83gostit! Pot s\xc4\x83 o iau cu mine \xc3\xaen Brazilia?\xe2\x80\x9d_NEWLINE_ a spus Michel Tel\xc3\xb3 tat\xc4\x83lui Ioanei, dup\xc4\x83 ce aceasta i-a c\xc3\xa2ntat toate melodiile. La sf\xc3\xa2r\xc8\x99itul concertului, lui Tel\xc3\xb3 i-a fost decernat discul de platin\xc4\x83, pentru cele mai mari v\xc3\xa2nz\xc4\x83ri.\n_START_SECTION_\nDup\xc4\x83 concert\n_START_PARAGRAPH_\nDe\xc8\x99i trebuia s\xc4\x83 plece a doua zi \xc3\xaen Turcia, Michel \xc8\x99i-a anulat concertul acolo, r\xc4\x83m\xc3\xa2n\xc3\xa2nd \xc3\xaenc\xc4\x83 2 zile \xc3\xaen Rom\xc3\xa2nia. Aceste zile le-a petrecut la Skol Land(Mamaia), plimb\xc3\xa2ndu-se cu yahtul pe Marea Neagr\xc4\x83, sau petrec\xc3\xa2nd cu cele 25 de persoane care l-au \xc3\xaenso\xc8\x9bit tocmai din Brazilia. La plecare, Tel\xc3\xb3 a promis rom\xc3\xa2nilor c\xc4\x83 se va \xc3\xaentoarce \xc3\xaen cel mai scurt timp posibil.'